Document ID: 31998R0410

ΚΑΝΟΝΙΣΜΟΣ (ΕΚ, ΕΥΡΑΤΟΜ) αριθ. 410/98 ΤΟΥ ΣΥΜΒΟΥΛΙΟΥ της 16ης Φεβρουαρίου 1998 για την τροποποίηση του κανονισμού (ΕΚ, Ευρατόμ) αριθ. 58/97 για τις στατιστικές διάρθρωσης των επιχειρήσεων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΚ, Ευρατόμ) αριθ. 58/97 (4) θέσπισε ένα κοινό πλαίσιο για τη συλλογή, την κατάρτιση, τη διαβίβαση και την αξιολόγηση των κοινοτικών στατιστικών σχετικά με τη διάρθρωση, τις δραστηριότητες, την ανταγωνιστικότητα και τις επιδόσεις των επιχειρήσεων εντός της Κοινότητας 7
ότι οι εξελίξεις της κοινοτικής ολοκλήρωσης στον οικονομικό και κοινωνικό τομέα απαιτούν την επέκταση του εν λόγω πλαισίου στον ασφαλιστικό τομέα 7
ότι η κατάρτιση εθνικών και περιφερειακών λογαριασμών σύμφωνα με τον κανονισμό (ΕΚ) αριθ. 2223/96 (5) απαιτεί συγκρίσιμες, πλήρεις και αξιόπιστες στατιστικές ασφαλίσεων 7
ότι είναι ως εκ τούτου αναγκαίο να τροποποιηθεί ο κανονισμός (ΕΚ, Ευρατόμ) αριθ. 58/97 με βάση τις οδηγίες 92/49/ΕΟΚ (6) και 92/96/ΕΟΚ (7) του Συμβουλίου που αφορούν την ολοκλήρωση της εσωτερικής αγοράς στον τομέα των ασφαλίσεων ζωής και ζημιών, καθώς και της οδηγίας 91/674/ΕΟΚ του Συμβουλίου (8) για τους ετήσιους και ενοποιημένους λογαριασμούς των ασφαλιστικών επιχειρήσεων 7
ότι ζητήθηκε η γνώμη της επιτροπής στατιστικού προγράμματος που συνεστήθη με την απόφαση 89/382/ΕΟΚ, Ευρατόμ (9) και της επιτροπής ασφαλιστικών θεμάτων που συνεστήθη με την οδηγία 91/675/ΕΟΚ (10),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ, Ευρατόμ) αριθ. 58/97 τροποποιείται ως εξής:
1. στο άρθρο 5, προστίθεται η ακόλουθη περίπτωση:
«- μια λεπτομερής ενότητα για στατιστικές διάρθρωσης των ασφαλίσεων που ορίζεται στο παράρτημα 5.» 7
2. προστίθεται το παράρτημα 5 που περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1998.

Labels: 2
4
19